قادرباغر

قادرباغر ()، () یەکێکە لە گوندەکانی ناحیەی پردێ، قەزای دووبز، پارێزگای کەرکووک، باشووری کوردستان، لە عێراق(ناوچە جێناکۆکەکان). دەکەوێتە باکووری شارۆچکەی پردێ بە دووری (١٦)کم.https://www.geonames.org/99237/republic-of-iraq.html

لە نزیک گوندەکە مەزارگەی بەناوبانگی (ئیمام عەکاش) ھەیە کە خەڵک سەردانی دەکەن، ھەروەھا دوو شوێنی شوێنەواریی پەیوەست بە گوندەکەوە ھەن، ئەوانیش شوێنی (کونەڕێوی و گردی گۆپتەپە).

گوندی قادرباغر زەوییە بەرفراوانەکانی بۆ کشتوکاڵ ھەیە، بەتایبەتی بەروبوومی گەنم و جۆ نزیکەی ٣٨٠٠ دۆنمە کە بەشێکی ئاودێری و بەشەکەی تریش بە دێمی.

 ناو 

 جوگرافیا 
گوندی قادرباغر ھاوسنوورە لەگەڵ:
 لە باکوورەوە گوندی خوڕخوڕ.
 لە باشوورەوە گوندی یارمجەی کۆن.
 لە ڕۆژھەڵاتەوە گوندی بیرەسپانی گەورە.
 لە ڕۆژئاواوە گوندی کتکەی تازە.

 مێژوو 
 دانیشتوانی گوندەکە لە ھۆزەکانی ساڵەیی، ھەمەوەند و جاف پێکدێن، لە ساڵی ١٩٨٦دا نزیکەی ٦٥ بنەماڵە لە گوندەکەدا دەژیان، پێش ئەوەی لەلایەن ڕژێمی سەددام حوسێنەوە بڕووخێنرێت.
 لە ڕابردوودا ئاوی سەرزەوی زۆر بوو لەم گوندەدا، کە دانیشتووانی ئەو گوندە برنجیان لێ دەچاند، کێڵگەی برنجی گەورەی وەک (باریکە و بانی ئاسیاو)، و ئەوانی تریش بە کێڵگە وەرزییە بەناوبانگەکانی وەک تەماتە، خەیار، باینجان، کولەکە، بامێ، فاسۆلیا، لۆبیا، سڵق و توور بەناوبانگە.
 بە ناوچەیەکی گەشتیاری دادەنرێت بەھۆی بوونی مەزارگەی بەناوبانگی (ئیمام عەکاشا) کە سەردانکەران لە شارەکانی نزیک وەک کەرکووک، پردێ، ھەولێر، دووبز، و ئەوانی ترەوە دێنە ئەوێ، بەتایبەتی لە وەرزی بەھاردا کە قەرەباڵغی سەردانکەر دەبێت.

 دانیشتوان 
دانیشتوانی ئەم گوندە لە نەتەوەی کورد پێکهاتووە.
 لە سەرژمێری دانیشتوانی ساڵی ١٩٥٧ی عێراقدا ژمارەی دانیشتوانی ئەم گوندە (١٤٩) کەس بووە.
 لە سەرژمێری دانیشتوانی ساڵی ١٩٧٧ی عێراقدا ژمارەی دانیشتوانی ئەم گوندە (٢٤٧) کەس بووە.

 ئەمانەش ببینە 
 ناحیەی پردێ
 قەزای دووبز
 پارێزگای کەرکووک
 پێڕستی گوندەکانی پارێزگای کەرکووک

 سەرچاوەکان 

پۆل:پارێزگای کەرکووک
پۆل:شوێنە ئاوەدانەکانی پارێزگای کەرکووک
پۆل:گوندەکانی باشووری کوردستان
پۆل:ناوچە جێناکۆکەکانی عێراق